જરૂરિયાતથી વધુ મેળવવાની મહત્વકાંક્ષા પણ સ્ટ્રેસનું મહત્વનું કારણ છે. લોકોને બતાવી દેવાની ભાવનાથી અને મળ્યું છે તેના કરતા વધુ મેળવવાની ભાવનાથી વ્યક્તિ રોજ ને રોજ પોતાની જાતને તાણતો રહે છે. પરંતુ એ વાત આપણ સમજવી જોઈએ કે સફળતા અને ઓબ્સેશન વચ્ચે ભેદરેખા છે. જે રીતે ગરીબ હોવું અને દુઃખી હોવું એ સારી બાબત નથી તે જ રીતે અમીર હોવું છતાંય દુઃખી હોવું એ પણ સારી વાત નથી. આથી રિલેક્સ થાવ. પોતાની જાત પર જુલમ કરવાનું બંધ કરો. તમે પરફેક્ટ નથી તો તેમાં કંઈ ખોટું નથી. તમે મહત્વકાંક્ષી નથી તો તેમાં કંઈ ખોટું નથી.